سوزان ڕایس

سوزان ئیلیزابێت ڕایس (لەدایکبووی ١٧ی تشرینی دووەمی ١٩٦٤) سیاسەتوانێکی ئەمریکییە و لە نێوان ساڵی ٢٠٠٩ بۆ ٢٠١٣ باڵیۆزی ئەمریکا بووە لە نەتەوە یەکگرتووەکان و دواتر ڕاوێژکاری ئاسایشی نیشتمانی ئەمریکا بووە لە ساڵی ٢٠١٣ تا ساڵی ٢٠١٧ لە سەردەمی سەرۆکایەتی باراک ئۆباما. ساڵی ٢٠٢١ بوو بە بەڕێوەبەری ئەنجومەنی سیاسەتی ناوخۆ لە کابینەی حکومەتی جۆو بایدن.

 پیشە 
سوزان لە خولی دووەمی سەرۆک بیڵ کڵینتندا خزمەتی کردووە لە ستافی ئەنجومەنی ئاسایشی نیشتیمانی و ماوەیەکیش ئەندامی وەزارەتی دەرەوە بووە بۆ کاروباری ئەفریقا. ڕایس لە ٢٢ی کانوونی دووەمی ٢٠٠٩ دا بە کۆدەنگی تەواو لە ئەنجومەنی پیران پەسەند کرا و تاوەکو ساڵی ٢٠١٣ لەو پۆستەدا بوو وەک یەکەم ئافرەتی جامایکی-ئەمریکی. ساڵی ٢٠١٣ سوزان شوێنی تۆم دۆنیلۆنی گرتەوە وەک ڕاوێژکاری ئاسایشی نیشتیمانی دوای ئەوەی دەستلەکارکێشانەوەی دۆنیلۆن لە ٥ی حوزەیرانی ٢٠١٣ دا ڕاگەیەندرا.Tom Donilon resigns as Obama national security adviser Susan Rice to take over  at Washington Post.com

لە ٢٨ی ئازاری ٢٠١٨دا سوزان بوو بە ئەندامی دەستەی بەڕێوەبەریی نێتفلیکس.

 کێبڕکێی ھەڵبژاردنی ٢٠١٨ی ئەنجومەنی پیران لە ویلایەتی مەین 
دوای ئەوەی سیناتۆری ئەمریکا سوزان کۆلینز لە ویلایەتی مەین دەنگیدا بە پەسەندکردنی برێت کاڤانۆ بۆ دادگای باڵا، سوزان ڕایس لە ساڵی ٢٠١٨دا ڕایگەیاند کە لە ساڵی ٢٠٢٠دا ڕکابەری سوزان کۆڵنز دەکات بۆ ئەنجومەنی پیران بەڵام لە نیسانی ٢٠١٩دا سوزان ڕایگەیاند کە نابێت بە کاندید لە ھەڵبژاردنەکەدا.Susan Rice Says She Won't Challenge Susan Collins in 2020, Associated Press (April 11, 2019).

 ھەڵبژاردنی سەرۆکایەتی ٢٠٢٠ 
لە تەمموزی ٢٠٢٠دا بەشێوەیەکی بەرفراوان ھەواڵی ئەوە بڵاودەکرایەوە کە سوزان ئەگەری ھەیە لەلایەن جۆو بایدنەوە کاندید بکرێت وەک جێگری سەرۆک لە ھەڵبژاردنە گشتییەکەی ساڵی ٢٠٢٠دا.

ئیدارەی جۆو بایدن 
لە ١٠ی کانونی یەکەمی ٢٠٢٠دا ڕاپۆرتی ئەوە بڵاوکرایەوە کە ڕایس لەلایەن جۆ بایدنی سەرۆکی ھەڵبژێردراوەوە دیاری کراوە بۆ ئەوەی وەک بەڕێوەبەری ئەنجومەنی سیاسەتی ناوخۆ لە کابینەی حکومەتی جۆو بایدن خزمەت بکات.</small>

 ژیانی کەسی 
سوزان لە ١٧ی تشرینی دووەمی ١٩٦٤دا لە شاری واشنتۆن لەدایک بوو. لە زانکۆکانی ستانفۆرد و ئۆکسفۆرد خوێندوویەتی. سوزان ئەمریکییەکی بە ڕەگەز ئەفریقییە و داپیرە و باپیرەی جامایکین.

 سەرچاوەکان 

پۆل:زیندووان
پۆل:ویلایەتە یەکگرتووەکان
پۆل:کابینەی باراک ئۆباما
پۆل:نوێنەرانی ئەمریکا لە نەتەوە یەکگرتووکان
پۆل:ڕاوێژکارانی ئاسایشی نیشتمانی ئەمریکا
پۆل:لەدایکبووانی ١٩٦٤
پۆل:ئەمریکییە سیاسەتوانەکانی سەدەی بیست و یەکەم
پۆل:ژنە ئەمریکییە سیاسەتوانەکانی سەدەی ٢١ەم
پۆل:ژنە ئەمریکییە نووسەرەکانی سەدەی ٢١ەکەم
پۆل:ژنە ئەمریکییە سیاسەتوانە زانستخوازەکان
پۆل:ژنە بیرەوەرییە ئەمریکییەکان
پۆل:ژنە ئەمریکییە سیاسەتوانەکانی سەدەی بیستەم